लोकपाल पर कांग्रेस गंभीर नहीं : मायावती  
मंगलवार को एक संवाददाता सम्मेलन में मायावती ने कहा कि कांग्रेस की भ्रष्टाचार मिटाने की कोई मंशा नहीं है, और वह दोहरी नीति अपना रही है।
यूपी की मुख्यमंत्री मायावती ने लोकपाल मुद्दे को लेकर केन्द्र में सत्तारूढ़ कांग्रेस पार्टी पर गंभीर न होने का आरोप लगाते हुए कहा है कि कांग्रेस की भ्रष्टाचार मिटाने की कोई मंशा नहीं है, और वह इस मामले में लगातार जनता को गुमराह कर रही है।  मंगलवार को एक संवाददाता सम्मेलन में मायावती ने कहा कि भ्रष्टाचार एक देशव्यापी समस्या है, और कांग्रेस उस पर दोहरी नीति अपना रही है, वह लोकपाल के प्रति गंभीर नहीं है। उन्होंने इस मामले में बीजेपी पर भी भ्रष्ट नेताओं को पनाह देने का आरोप लगाया। उत्तर प्रदेश की मुख्यमंत्री का कहना था कि प्रधानमंत्री, सीबीआई तथा निचले स्तर की नौकरशाही को लोकपाल के दायरे में लाया जाना चाहिए।